রাশোমোন (১৯৫০) ভাষা: জাপানী (নিহোঙ্গো)
ইংরেজি সাবটাইটেল থেকে বাংলা অনুভাষ্য তৈরি: শিক্ষানবিস http://chalachitra.shoutwiki.com
রাশোমোন
রিয়ুনোসুকে আকুতাগাওয়া'র "ইন আ গ্লোভ" অবলম্বনে
চিত্রনাট্য: আকিরা কুরোসাওয়া ও শিনোবু হাশিমোতো
চিত্রগ্রহন: কাজুও মিয়াগাওয়া
অভিনয়ে:
তোশিরো মিফুনে
মাচিকো কিয়ো
তাকাশি শিমুরা
মাসায়ুকি মোরি
মিনোরু চিয়াকি
পরিচালক: আকিরা কুরোসাওয়া
কিছু বুঝতে পারছি না... কিছুই বুঝতে পারছি না।
কোনকিছুই মাথায় ঢুকছে না
কিচ্ছু বুঝতে পারছি না।
কী সমস্যা?
কী মাথায় ঢুকছে না?
এমন অদ্ভুত কাহিনী জীবনে শুনি নাই
তো আমাকেও শোনাও কাহিনীটা!
আমাদের মধ্যে তো দেখি এক বিশিষ্ট পণ্ডিত পুরোহিতও আছে।
নাহ! এমনকি কিয়োমিজু মন্দিরের বিখ্যাত বিজ্ঞ পুরোহিতও
এমন অদ্ভুত কাহিনী কখনও শোনেন নি
তুমিও এই অদ্ভুত গল্প সম্পর্কে কিছু জানো মনে হচ্ছে?
আমি আর উনি মাত্রই সব দেখে এবং শুনে আসলাম।
- কোথা থেকে? - আদালত প্রাঙ্গন।
আদালত?
একজন লোক খুন হয়েছে।
মাত্র একটা? তাতে আর এমন কী এসে গেল?
এই ফটকের সামনের রাস্তা ধরে এগোলে এখনও পাঁচ-ছয়টা বেনামী লাশ পাবে।
ঠিক।
যুদ্ধ, ভূমিকম্প, ঝড়,
আগুন, দুর্ভিক্ষ, প্লেগ...
বছরের পর বছর, একের পর এক শুধু বিপর্যয়।
আর প্রতি রাতে ডাকাতের উৎপাত তো আছেই।
জীবনে অসংখ্য মানুষকে পোকামাকড়ের মত খুন হতে দেখেছি,
কিন্তু, সেই আমিও এর চেয়ে ভয়ংকর কোন কাহিনী শুনি নি।
হ্যাঁ, এতটাই ভয়ংকর।
অবশেষে এবার মনে হয়, মানুষের আত্মার উপর বিশ্বাস হারিয়েই ফেলব।
এটা জঘন্য: ডাকাত, প্লেগ,
দুর্ভিক্ষ, আগুন বা যুদ্ধ সবকিছুর চেয়ে খারাপ।
এই যে শোন পুরোহিত,
যথেষ্ট ওয়াজ হয়েছে, আর না!
ব্যাপারটা প্রথমে মজারই মনে হয়েছিল, অন্তত যতক্ষণ বৃষ্টি ভুলে থাকতে চাচ্ছিলাম,
কিন্তু এসব হিতোপদেশ শোনার চেয়ে আমার বৃষ্টির শব্দ শোনাই ভাল।
কাহিনীটা শুনে দেখ, হয়ত তুমি বলতে পারবে, এসবের কী অর্থ।
আমি তিনটার কোনটাই বুঝতে পারছি না।
- তিনটা মানে? - আসলে...
আচ্ছা আমি সবগুলো বলছি।
ঠাণ্ডা হয়ে ধীরে সুস্থে বল।
বৃষ্টি কমতে আরও অনেক দেরি।
রাশোমোন
তিন দিন আগের ঘটনা।
পাহাড়ে গিয়েছিলাম কাঠ কাটতে।
আমি যত দ্রুত সম্ভব দৌঁড়ে পুলিশকে খবর দিতে যাই।
এর তিন দিন পর আজকে আমাকে সাক্ষ্য দেয়ার জন্য ডাকা হয়।
হ্যাঁ, ঠিক।
আমিই প্রথম লাশটা পেয়েছি।
কী? কোন তরবারি দেখেছি কি না?
না, কিচ্ছু না।
শুধু একটা মেয়েদের হ্যাট, গাছের ডালে ঝুলছিল,
আর একটা পদদলিত সামুরাই টুপি।
লাশের কাছে একটা কাটা দড়ির টুকরা ছিল,
আরেকটু দূরে গাছের পাতায় ঢাকা একটা লাল বর্ডারয়ালা চকচকে তবজির বাক্স
হ্যাঁ।
শুধু এগুলোই দেখেছি, হ্যাঁ।
হ্যাঁ।
নিহত লোকটার সাথে তার মৃত্যুর আগে আমার দেখা হয়েছিল।
তিন দিন আগে, বিকেল বেলায়।
রাস্তায়
সেকিয়ামা থেকে ইয়ামাশিনা'র দিকে
মহিলাটা ঘোমটা দিয়ে ছিল, তাই তার মুখ দেখতে পারি নি।
কে জানত লোকটার এমন ভাগ্য হবে!
মানুষের জীবন আসলেই ভোরের শিশিরের মত ঠুনকো ও ক্ষণস্থায়ী।
কী দুর্ভাগ্য যে, ওর জীবনটা এভাবে শেষ হল।
আমি দুঃখিত!
এই যাকে ধরে এনেছি সে-ই তাজোমারু।
হ্যাঁ, সেই কুখ্যাত ডাকাত যাকে সবাই এক নামে চেনে।
আগেও একবার প্রায় ধরে ফেলেছিলাম, তখনও দেখতে ঠিক এরকম ছিল
এবং ঠিক এই তলোয়ারটাই তার সঙ্গে ছিল।
দুই দিন আগে সন্ধ্যা বেলায়, কাৎসুরা নদীর তীরে...
কী হয়েছে?
সেখানে ১৭টি তীর ছিল- ঈগলের পালকওয়ালা,
একটি চামড়ার ধনুক, আর একটি ঘোড়া।
এই সবই খুন হওয়া লোকটার, হ্যাঁ।
ভাগ্যের কী পরিহাস যে, তাজোমারু শেষ পর্যন্ত চুরি করা ঘোড়ার পিঠ থেকে পড়ে গেল,
একেই বলে কর্মফল।
আমি ঘোড়া থেকে পড়ে গেছি? শালা বেকুব!
সে দিন...
ঘোড়ায় করে যাওয়ার সময় হঠাৎ খুব পিপাসা পায়।
ওসাকা'র কাছাকাছি, একটা ঝর্ণা থেকে পান করি।
উজানের দিকে কোথাও নিশ্চয়ই কোন বিষাক্ত সাপ মরে পড়ে ছিল।
কিছুক্ষণ পর ভয়ংকর পেটে ব্যাথা শুরু হয়।
নদীর কাছে যখন পৌঁছেছি, ততক্ষণে সহ্যের সীমা ছাড়িয়ে গিয়েছিল।
তাই ঘোড়া থেকে নেমে মাটিতে গড়াগড়ি দিচ্ছিলাম।
আমি পড়ে গিয়েছিলাম?
অবশ্য, গাঁধা তো গাঁধার মতই চিন্তা করবে।
আমি জানি, আজ হোক কাল হোক তোমরা আমাকে ফাঁসিতে ঝুলাবেই
তাই কোন কিছুই লুকোব না।
এই তাজোমারুই, লোকটাকে খুন করেছে।
তিন দিন আগে এই দম্পতিকে দেখেছিলাম। এক গরম বিকেলে।
হঠাৎ একটা ঠাণ্ডা বাতাসে পাতাগুলো নড়ে উঠেছিল।
ঐ বাতাস না এলে, আমার ওকে মারতে হতো না।
শুধু এক পলকের জন্য দেখেছিলাম, দেখতে না দেখতেই চলে যায়।
হয়ত সে জন্যেই।
মনে হয়েছিল যেন কোন দেবী দেখলাম।
তখনই ওকে দখলের পণ করে ফেলি, লোকটাকে খুন করে হলেও।
কিন্তু খুন করা ছাড়া পাওয়া গেলে তো কথাই নেই।
তাই প্রথমে ইচ্ছা ছিল লোকটাকে খুন না করেই মেয়েটাকে পাওয়া।
কিন্তু ইয়ামাশিনা'র দিকে যাওয়া ঐ রাস্তায় কিছু করা সম্ভব ছিল না।
কী চাও তুমি?
কী চাও?
কী চাই?
আমাকে সন্দেহের কিছু নেই।
কী? সুন্দর না জিনিসটা?
ভাল করে দেখ।
ঐখানে একটা ধ্বংসস্তূপ আছে।
ওখানে একটা ঢিপি খুঁড়ে বেশ কিছু তরবারি ও কাঁচ পেয়েছি।
পাহাড়ের পেছনে জঙ্গলে সব লুকিয়ে রেখেছি যাতে কেউ খুঁজে না পায়।
তোমার আগ্রহ থাকলে, সস্তায় দিয়ে দেব।
ঐ খানে।
তুমি আগে যাও।
এখানে। ঐ পাইন গাছগুলোর পেছনে।
তোমার স্বামী অসুস্থ হয়ে পড়েছে।
মেয়েটার মুখ একদম ফ্যাকাসে হয়ে গিয়েছিল। আমার দিকে নিথর চোখে চেয়ে ছিল,
মুখটা বাচ্চাদের মত আবেগপূর্ণ হয়ে উঠেছিল।
সেটা দেখার পর লোকটার প্রতি ঈর্ষান্বিত হয়ে পড়ি এবং হঠাৎ তাকে খুব ঘৃণা করতে শুরু করি।
মেয়েটাকে দেখাতে ইচ্ছা করে তার স্বামী পাইন গাছের সাথে কেমন অসহায়ের মত বাঁধা।
এই চিন্তাগুলো আগে একদমই ছিল না, কিন্তু তখন এগুলো মাথায় ভর করে বসে।
আমি জীবনে কোন নারীর এমন ক্ষিপ্রতা দেখি নি।
এভাবে শেষ পর্যন্ত স্বামীকে হত্যা না করেই মেয়েটাকে পেতে সক্ষম হই।
তখনও লোকটাকে মারার কোন ইচ্ছা আমার ছিল না।
কিন্তু তারপর...
দাঁড়াও!
হয় তুমি মরবে নয়ত আমার স্বামী মরবে।
তোমাদের একজনকে মরতেই হবে।
দু'জন পুরুষের কাছে লজ্জা বিসর্জন দেয়া মৃত্যুর চেয়েও জঘন্য।
যে বেঁচে থাকবে আমি তার সাথেই যাব।
তাই লোকটাকে মারা ছাড়া উপায় ছিল না, কিন্তু সেটা সম্মানজনকভাবে করতে চেয়েছিলাম।
সে খুব ভাল লড়েছিল। আমরা ২৩ বার তরবারি ঠেকিয়েছিলাম।
এটা মনে আছে কারণ আমি খুব মুগ্ধ হয়েছিলাম।
কেউ এর আগে আমার সাথে ২০ বারের বেশি তরবারি ঠেকাতে পারে নি।
কী? মেয়েটা?
জানি না।
লোকটা মারা যাওয়ার পর, তাকিয়ে দেখি সে নেই।
লড়াই দেখে ভয়ে হয়ত পালিয়ে গিয়েছিল।
আমি দৌঁড়ে পাহাড়ী রাস্তাটার দিকে যাই।
কিন্তু দেখলাম শুধু তার ঘোড়াটা নিশ্চিন্ত মনে ঘাস খাচ্ছে।
মেয়েটার ক্ষিপ্রতার প্রতি আকৃষ্ট হয়েছিলাম।
কিন্তু, শেষ পর্যন্ত ও আসলে অন্য আট দশটা মেয়ের মতই।
এমনকি ওকে খোঁজার চেষ্টাও করি নি।
কী? লোকটার তরবারি?
শহরে মদ কেনার জন্য বেচে দিয়েছি।
কী? মেয়েটার ছুরি?
মুক্তায় খচিত ছিল। অনেক দাম হবে মনে হয়েছিল।
কিন্তু এটার কথা একদম ভুলে গিয়েছিলাম। বোকার মত কাজ করেছি।
জীবনের সবচেয়ে বড় ভুল!
এমনকি ডাকাতদের মধ্যেও, তাজোমারু নারী আসক্তির জন্য বিখ্যাত।
এই তো, গত শরৎ কালে এক অল্পবয়স্ক কণে মন্দিরে গিয়েছিল, পরে তাকে ও তার দাসীকে
পাহাড়ে মৃত অবস্থায় পাওয়া যায়। সেটাও হয়ত তাজোমারু'র কাজ ছিল।
ঘোড়া রেখে চলে যাওয়া এই মেয়েটার না জানি কি হয়েছে!
আসলে,
মহিলাটি আদালতে দেখা দিয়েছে।
মন্দিরে লুকিয়ে ছিল, পুলিশ তাকে সেখানেই পায়।
এটা পুরো মিথ্যা।
সবগুলোই মিথ্যা। তাজোমারু ও মেয়েটা- দু'জনের গল্পই মিথ্যা।
মানুষ মাত্রই মিথ্যা কথা বলে।
অধিকাংশ সময় তো আমরা নিজেরাই নিজেদের প্রতি সৎ থাকতে পারি না।
হতে পারে।
কিন্তু এর কারণ মানুষ দুর্বল, এমনকি নিজেদের কাছেও।
আবার ওয়াজ শুরু করো না তো।
মিথ্যা হলেও আমার কিছু যায় আসে না, যতক্ষণ বিনোদন পাওয়া যায় আমি আছি।
মহিলাটা কী গল্প ফাঁদল?
মহিলাটার গল্প তাজোমারু'র গল্প থেকে সম্পূর্ণ আলাদা।
এতই আলাদা যে, তাজোমারু যে ক্ষিপ্রতার কথা বলেছিল মহিলাটার চোখে তার কোন চিহ্নই দেখা যায় নি।
তাকে এতটাই নিরীহ দেখাচ্ছিল যে, তার জন্য করুণা হচ্ছিল।
নীল কিমোনো পরা ঐ লোকটা,
আমাকে আত্মসমর্পণে বাধ্য করার পর,
গর্বের সাথে ঘোষণা করে যে, সে-ই কুখ্যাত ডাকাত তাজোমারু,
এরপর গাছের সাথে বাঁধা আমার স্বামীকে ব্যাঙ্গ করতে থাকে।
না জানি আমার স্বামী কতটা আতঙ্কিত হয়ে উঠেছিল।
যতই খোলার চেষ্টা করছিল,
দড়ির গিঁট ততই আরো শক্ত হচ্ছিল।
আমি দৌঁড়ে ওর পাশে যাই, বা অন্তত যাওয়ার চেষ্টা করি।
এমনকি এখনও, যখন তার চাহনিটার কথা মনে হয়,
শিরার ভেতর রক্ত হিম হয়ে যায়।
সে চোখে যা দেখেছি তাকে রাগও বলা যায় না,
দুঃখও না,
কিন্তু একটা শীতল আলো, চোখে তীব্র ঘৃণা।
ওভাবে তাকিয়ো না।
আমার দিকে ওভাবে তাকিয়ো না।
ওই চাহনি বড় নিষ্ঠুর।
আমাকে মারো,
খুন করে ফেলো, কিন্তু ওভাবে তাকিয়ে না। প্লিজ।
আমাকে হত্যা করো।
এখুনি মেরে ফেলো।
ওভাবে তাকানো বন্ধ করো।
ওভাবে তাকিয়ো না।
প্লিজ বন্ধ করো।
এরপর বোধহয় জ্ঞান হারিয়ে ফেলেছিলাম।
জ্ঞান ফেরার পর তাকিয়ে দেখি...
আমার অনুভূতিটা কল্পনা করুন।
দেখি আমার ছুরি আমার স্বামীর বুকে বিঁধে আছে।
আমি ভয়ানক ধাক্কা খেয়েছিলাম
এরপর কিভাবে জঙ্গল থেকে বেরিয়েছি কিচ্ছু মনে নেই।
হুশ ফিরে পাওয়ার পর দেখি,
পুকুরটার পাশে দাঁড়িয়ে আছি,
পাহাড়টার পাদদেশে।
পুকুরের মধ্যে নিজেকে ছুঁড়ে ফেলেছিলাম।
অনেক ভাবে চেষ্টা করেছি।
তারপরও নিজেকে মারতে পারি নি।
আমার মত এমন অবলা অসহায় নারীর কী করার আছে?
আচ্ছা। যতই শুনছি ততই আরও দিশাহারা হচ্ছি।
কিন্তু এটা সত্যি যে, মেয়েরা চোখের পানি দিয়ে সবাইকে ভোলানোর চেষ্টা করে।
এমনকি নিজেদেরকেও ভুলিয়ে ফেলে।
তাই মেয়েটার গল্প সম্পর্কে সাবধান থাকতে হবে।
তাহলে যখন মরা লোকটার গল্প শুনবে--
সে তো মৃত। সে কিভাবে ওর কাহিনী বলবে?
ও আরেক জনের উপর ভর করে কথা বলেছে।
একদম মিথ্যা। তার গল্পও পুরো মিথ্যা।
কিন্তু মৃতরা তো মিথ্যা বলে না।
কেন শুনি?
আমি বিশ্বাস করি না যে, মানুষ এতটা পাপিষ্ঠ হতে পারে।
যা ইচ্ছা বিশ্বাস কর।
কিন্তু সত্যিকার অর্থে ভাল বলে কী কেউ আছে?
হয়ত সদ্‌গুণ পুরোই বানানো একটা জিনিস।
কী বীভৎস--
মানুষ শুধু খারাপ জিনিসগুলো ভুলে থাকতে চায়,
আর বানানো সুন্দর গল্পগুলো বিশ্বাস করতে চায়।
- সেটাই সহজ। - অসম্ভব
যাই হোক।
এখন মরা লোকটার বলা গল্পটা শুনি।
আমি এখন অন্ধকারের বাসিন্দা।
অন্ধকারে খুব কষ্ট হচ্ছে।
যারা আমাকে এই অন্ধকার নরকে ফেলেছে তাদের উপর অভিশাপ।
আমার স্ত্রীকে আক্রমণ করার পর ডাকাতটা তাকে সান্ত্বনা দেয়ার চেষ্টা করে।
আমার স্ত্রী ঘাসের উপর বসে ছিল, নিচের দিকে তাকিয়ে।
ডাকাতটা খুব ধূর্ত ছিল।
সতীত্ব হারিয়েছে বলে,
সে আর তার স্বামীর সাথে থাকতে পারবে না।
সে বলে, স্বামীকে ছেড়ে দাও; তার চেয়ে আমাকে বিয়ে করাই কি তোমার জন্য ভাল না।
সে বলছিল, কেবল ভালবেসে ফেলেছে বলেই সে তার উপর হামলা করেছে।
এটা শোনার পর আমার স্ত্রী মোহগ্রস্তের মত মুখ তুলে তাকায়।
তাকে এর চেয়ে সুন্দর আগে কখনো দেখায় নি।
ডাকাতের প্রশ্নের জবাবে আমার স্ত্রী কী উত্তর দিয়েছিল জানো,
তার অসহায় স্বামীর সামনে?
যেখানে খুশি।
যেখানে খুশি নিয়ে যাও আমাকে।
এই ছিল তার উত্তর।
কিন্তু সেটাই ওর একমাত্র পাপ ছিল না,
সেটাই সব হলে তো আর আমাকে এই অন্ধকারে এভাবে কষ্ট পেতে হতো না।
ওকে হত্যা করো।
ও জীবিত থাকা অবস্থায় আমি তোমার সাথে যেতে পারব না।
মেরে ফেলো ওকে!
ঐ কথাগুলো ছিল একটা বাতাসের মত,
যা আমাকে উড়িয়ে অন্ধকারের আরও গহীনে নিয়ে যাওয়ার হুমকি দিচ্ছিল।
কোন মানুষের মুখ থেকে কখনো এরচেয়ে ঘৃণ্য কোন কথা বেরিয়েছে?
এমনকি স্বয়ং ডাকাতটাও সেকথা শুনে একদম ফ্যাকাসে হয়ে গেল।
দয়া করে ওকে খুন করো।
ওকে কী করব, কী করি চাও তুমি?
মারব নাকি ছেড়ে দেব? শুধু মাথা নাড়লেই হবে।
কেবল এই কথা শুনেই, আমি তার সব অপরাধ ক্ষমা করে দিতে প্রস্তুত ছিলাম।
মারব নাকি ছেড়ে দেব?
জানি না কত সময় পার হয়েছে এর পর।
ও পালিয়েছে। এখন আমাকে নিজের পথে যেতে হবে।
চারিদিকে ছিল সুনসান নিরবতা।
কারও কান্নার শব্দ পাচ্ছিলাম।
কেউ কাঁদছে।
কে সে?
আবার একদম নিরবতা।
কী যে শান্ত হয়ে গেল সব!
হঠাৎ সূর্য বিদায় নিল।
আমি গহীন নিরবতার ভেতর আবদ্ধ হলাম।
স্তব্ধতার মাঝে শুয়ে রইলাম।
এরপর কেউ একজন ধীরে সুস্থে আমার কাছে আসে।
সে-ই আমার বুক থেকে ধীরে ধীরে ছুরিটা বের করে।
এটা সত্যি না!
সেখানে কোন ছুরি ছিল না। সে মারা গেছে তরবারির আঘাতে।
এখন তো মজা আরও জমছে।
মনে হচ্ছে তুমি পুরো ঘটনাটাই দেখেছ।
তাহলে আদালতে কিছু বললে না কেন?
আমি ওসবের মধ্যে জড়াতে চাই নি।
কিন্তু এখন তো বলতে পার, ঠিক না?
বলো তাহলে।
তোমার গল্পই মনে হচ্ছে সবচেয়ে মজার হবে।
আমি আর শুনতে চাই না। যথেষ্ট ভয়ের গল্প হয়েছে।
আজকাল এসবই স্বাভাবিক গল্প।
আমি তো শুনেছি, এমনকি এখানে, এই রাশোমোনে যে দৈত্য থাকত,
সেও মানুষের হিংস্রতা দেখে পালিয়েছে।
বলো না! কতটুকু জানো তুমি?
আমি পাহাড়ে মেয়েটার হ্যাটটা পেয়েছিলাম।
সে তো আগেই বলেছ।
আরও প্রায় ২০ গজ সামনে গিয়ে এক মহিলাকে কাঁদতে শুনি।
একটা ঝোপের পেছন থেকে দেখি, একটা লোক গাছের সাথে বাঁধা,
একটা মহিলা কাঁদছে, আর তাজোমারু।
তাহলে সেটা মিথ্যা কথা ছিল,
যখন বলেছিলে তুমি শুধু লাশটা পেয়েছ।
আমি জড়াতে চাই নি।
ঠিক আছে।
বলে যাও। তাজোমারু কী করছিল?
সে হাঁটু গেড়ে বসে মহিলাটার কাছে ক্ষমা চাচ্ছিল।
আমি কখনও খারাপ কিছু করতে গিয়ে দুই বার চিন্তা করি নি।
সে কারণে পরবর্তীতে কষ্টও কম হয়েছে।
কিন্তু আজকে সবকিছু আলাদা।
আমি ইতিমধ্যে তোমাকে পেয়েছি, কিন্তু আরও পেতে চাই। এটা খুব কঠিন।
মিনতি করছি, তুমি আমাকে বিয়ে করো।
কুখ্যাত ডাকাত তাজোমারু হাঁটু গেড়ে হাত জোড় করে ভিক্ষা চাচ্ছে।
তুমি চাইলে আমি এমনকি ডাকাতিও ছেড়ে দেব।
এখনই আমার যত সঞ্চয় আছে তা দিয়ে তুমি আজীবন বিলাসের সাথে থাকতে পারবে।
আর যদি আমার অবৈধ অর্থ না চাও, তাহলে এমনকি কাজ করতেও রাজি আছি।
এমনকি রাস্তায় ঘুরে ঘুরে জিনিসপত্র বিক্রি করার মত নিচে নামতেও রাজি।
যেকোন কিছু করতে রাজি আছি, যদি তুমি সাথে আস।
আমাকে বিয়ে করো দয়া করে।
'না' বললে, তোমাকে হত্যা করা ছাড়া আমার কোন গতি থাকবে না।
দয়া করে হ্যাঁ বলো।
কান্না থামাও, উত্তর দাও।
বলো যে তুমি আমার বউ হবে।
বলো!
অসম্ভব।
মহিলা হয়ে আমি কিভাবে এর উত্তর দেব?
বুঝেছি। তুমি বলতে চাও সিদ্ধান্ত নেয়ার দায়িত্ব আমাদের।
দাঁড়াও!
এমন একটা মেয়ের জন্য আমি জীবনের ঝুঁকি নিতে রাজি না।
তুই দু'জন পুরুষের সাথে শুয়েছিস। আত্মহত্যা করছিস না কেন?
কোন আশা নাই।
আমি এই নির্লজ্জ বেশ্যাকে চাই না। তুমি ওকে নিতে পার।
এখন এমনকি ঘোড়াটাকে বাঁচানোর জন্যও আমি ওকে হারাতে রাজি আছি।
- দাঁড়াও! - পিছুপিছু আসবে না!
কান্না থামা। এতে আর কোন কাজ হবে না।
থামো। ওকে শাসানোর দরকার নেই।
মেয়েরা এমনিতেই দুর্বল।
আসলে দুর্বল তোমরা।
তুমি যদি আমার স্বামী হও,
তাহলে এই লোকটাকে হত্যা করছ না কেন?
তারপর আমাকে আত্মহত্যা করতে বলতে পার। সেটাই তো প্রকৃত পুরুষের কাজ।
তুমিও পুরুষ হওয়ার যোগ্য না।
যখন শুনলাম তুমিই তাজোমারু, তখন কান্না বন্ধ করেছিলাম।
প্রতিদিনের এসব ক্লান্তিকর প্রহসন আমাকে অসুস্থ করে তুলেছে।
ভেবেছিলাম, "তাজোমারু হয়ত আমাকে এ থেকে মুক্তি দেবে।"
সে যদি শুধু আমাকে রক্ষা করত, তার জন্য যেকোন কিছু করতে রাজি থাকতাম।
এটাই মনে মনে ভাবছিলাম।
কিন্তু তুমিও ঠিক আমার স্বামীর মতই কাপুরুষ।
শুধু মনে রেখো: একজন নারী সেই পুরুষকেই ভালবাসে যার ভালবাসা গভীর।
পুরুষকে তরবারির মাধ্যমে কোন নারীকে নিজের করে নিতে হয়।
আমি মরতে চাই না!
তাহলে এটাই আসল কাহিনী।
আমি মিথ্যা বলি না। নিজের চোখে সব দেখেছি।
আমার সন্দেহ আছে।
সব সত্যি। আমি মিথ্যা বলি না।
কেউ বলে কয়ে মিথ্যা বলে না।
এটা ভয়ংকর।
মানুষ যদি একে অপরকে বিশ্বাস না করে তাহলে পৃথিবী আর নরকে কী পার্থক্য!
সেটাই ঠিক। পৃথিবীটাই নরক।
না, আমি মানুষে বিশ্বাস করি।
আমি চাই না পৃথিবী নরক হয়ে যাক।
চিৎকার করে তো সেটা ঠেকাতে পারবে না।
ভেবে দেখো। তিনটার মধ্যে কোন কাহিনীটা সবচেয়ে বিশ্বাসযোগ্য?
জানি না।
শেষ পর্যন্ত আসলে মানুষ যা করে সেটা বোঝা সম্ভব না।
কী করছ?
তাতে তোমার কী?
- এটা জঘন্য কাজ! - জঘন্য?
আমি না নিলে অন্য কেউ কিমোনো-টা নিতই। তাহলে আমি নেব না কেন?
- এটা খুব অশুভ। - অশুভ?
তাহলে বাচ্চাটার বাবা-মা'র কথা ভেবে দেখো?
ওরা নিজেদের যতদিন ভাল লেগেছে রেখেছে, এরপর ছুঁড়ে ফেলেছে বাচ্চাটাকে। অশুভ তো ওরা।
না, তুমি ভুল ভাবছ।
কিমোনো-তে রাখা তবজিটা দেখো। বাচ্চাটাকে রক্ষার জন্যই এটা রেখে গেছে ওরা।
এই শিশুকে ফেলে যেতে ওদের কত কষ্ট হয়েছে সেটা ভেবে দেখ।
আমার সবার অনুভূতি নিয়ে ভাবার মত অত সময় নেই।
- তুমি স্বার্থপর। - তাতে সমস্যা কী?
এই জগতে কুকুর হয়ে জন্মানোই ভাল।
স্বার্থপর না হলে এখানে বেঁচে থাকতে পারবে না।
শালা।
সবাই অসৎ আর স্বার্থপর।
সবাই যুক্তি দেখায়।
ডাকাতটা, ঐ মহিলা, মৃত লোকটা আর তুই, সবাই!
আর তুই সাধু? খুব হাসাইলি।
আদালতকে বোকা বানাতে পারিস, কিন্তু আমাকে পারবি না।
তো ছুরিটা দিয়ে কি করেছিস?
সেই দামী মুক্তাখচিত ছুরিটা,
তাজোমারু যেটার কথা বলছিল?
সেটার কী হয়েছে? ঘাসের মধ্যে হারিয়ে গেছে বুঝি?
তুই না করলে, কে চুরি করেছে সেটা?
মনে হচ্ছে আমি ভুল কিছু বলি নাই।
এক ডাকাত আরেক ডাকাতকে বলে ডাকাত। স্বার্থপরতা হচ্ছে এইটা।
তোর আর কিছু বলার আছে?
না থাকলে আমি এখন যাব।
কী করছ? বাকি যা আছে তাও ছিনিয়ে নিতে চাও?
আমার নিজের ৬ বাচ্চা আছে।
আরেকটা যোগ হলে কিছু যায় আসবে না।
এমন কথা বলার জন্য আমি খুব লজ্জিত।
না, এমন দিনে যে কাউকে সন্দেহের চোখে দেখাটাই স্বাভাবিক।
আমারই বরং লজ্জিত হওয়া উচিত।
আমি নিজের আত্মাকেই চিনি না।
না, আমি তোমার প্রতি কৃতজ্ঞ।
তোমার কারণেই,
মনে হচ্ছে শেষ পর্যন্ত মানুষের উপর বিশ্বাস রাখতে পারব।
আর লজ্জা দেবেন না।
সমাপ্তি।